WWE SummerSlam: रिंग में जब जिगरी दोस्त बन गए जानी दुश्मन तो यूं बहा खून- Video देख खड़े हो जाएंगे रोंगटे  
WWE का वीडियो हुआ वायरल
ट्रिपल एच का दिखा खतरनाक अंदाज
शॉन माइकल्स ने भी दी टक्कर
WWE SummerSlam 2019 का महामुकाबला 12 अगस्त को होने जा रहा है और डब्ल्यू डब्ल्यू ई समरस्लैम 2019 (WWE SummerSlam) कनाडा के टोरंटो के स्कॉटियाबैंक एरेना में होगा. लेकिन इस महामुकाबले को लेकर WWE के इंस्टाग्राम पेज के साथ ही सौशल मीडिया पर भी जबरदस्त सुगबुगाहट है. WWE ने एक थ्रोबैक वीडियो अपने इंस्टाग्राम पर पोस्ट किया है जिसमें ट्रिपल एच और शॉन माइकल्स (Shawn Michaels) के बीच स्ट्रीट फाइट हो रही है. ट्रिपल एच और शॉन माइकल्स का ये वीडियो  WWE SummerSlam 2002 का है. इस समरस्लैम में शॉन माइकल ने रिंग में वापसी की थी, और उन्होंने ट्रिपल एच (Triple H) को चैलेंज भी किया था. 
A post shared by WWE (@wwe) on Aug 8, 2019 at 7:01am PDT
WWE SummerSlam 2002 में ट्रिपल एच ट्रिपल एच (Triple H)और शॉन माइकल्स (Shawn Michaels) के बीच खूनी मुकाबला हुआ था. इस मुकाबले में दोनों ने एक दूसरे को भरपूर दांव लगाए थे. लेकिन कोई भी हार मानने का नाम नहीं ले रहा था. कुर्सी, सीढ़ी और न जाने क्या-क्या इसमें इस्तेमाल किया गया. लेकिन आखिर में जीत शॉन माइकल्स की हुई थी, और उन्होंने ट्रिपल एच को धूल चटा दी थी. WWE का ये थ्रोबैक वीडियो सोशल मीडिया पर खूब वायरल हो रहा है.
A post shared by WWE (@wwe) on Aug 7, 2019 at 7:01am PDT
अगर बात डब्ल्यू डब्ल्यू ई समरस्लैम 2019 (WWE SummerSlam 2019) की करें तो यूनिवर्सल चैंपियनशिप के लिए ब्रॉक लेस्नर (Brock lesnar) और सेथ रॉलिन्स (Seth Rollins) के बीच मुकाबला होना है तो WWE चैंपियनशिप के लिए कोफी किंग्स्टन (Kofi Kingston) और रैंडी ऑर्टन (Randy Ortan) में मुकाबला है. इस तरह WWE SummerSlam में कई महामुकाबले देखने को मिलेंगे. लेकिन दिलचस्प मुकाबला रेस्लर रिक फ्लेयर (Rick Flair) की बेटी शार्लट फ्लेयर और ट्रिश स्ट्रेटस (Charlotte Flair vs Trish Stratus) के बीच होना है.